Tilbuddet trak masser af bilister til - og man skulle også være hurtig, for den lave pris gjaldt kun i én time fra klokken 11 til klokken 12. Der var dog restriktioner på, hvor meget, der måttes tankes - nemlig maks 50 liter. Det havde været hemmeligt, hvillken benzintank, der kunne tankes billig benzin på, helt op til klokken 11 - men der var dog en del, der havde gættet det, og allerede fra klokken 10 holdt masser af bilister i kø. Tankstationen oplyser, at 131 bilister tankede 4893 liter brændstof på den ene time. - Der er faktisk tale om en rekord for denne type event, og det siger noget om, hvor ivrige nordjyderne er efter billig benzin, siger regionschef Dan Overgaard. Regionschefen kan glæde dem, der ikke nåede tilbuddet i dag. - I morgen går det løs i Aalborg, siger Dan Overgaard.

Referat:
I formiddags kunne der tankes billig benzin til kun én krone hos Uno X i Aars. OPDATERET 16.53